《送吴佥判之官濠州》
宋代·魏杞

举觞属明月，送君江上舟。
王中知有程，翩然不可留。
濠梁古佳郡，观鱼记庄周。
年来边徼清，桑麻被田畴。
有诏蠲民租，符摸赖郡侯。
乐入芙蓉幕，君其赞嘉猷。
佥曹簿领余，拄颊兴未休。
淮山千万叠，丐君回青眸。
才命各有时，行止非人谋。
主公方拔士，入奉甘泉游。

作者简介：魏杞（1121—1184）南宋官员。字南夫，一字道弼，寿州寿春（今安徽寿县）人，移居明州鄞县（今属浙江）。绍兴十二年进士。受经于明州赵敦临。以宗正少卿为金通问使，不辱使命，连擢参知政事、右仆射兼枢密使，后出知平江府，以端明殿学士奉祠告老。